# data[].attributes.body
«Κατακόμβη» παράγεται από την ελληνική πρόθεση κατά και τη λατινική λέξη cuba, η οποία είναι δάνειο από την ελληνική κύμβη, που σημαίνει τύμβος, τάφος. Η αρχική έννοια της λέξεως δεν σχετιζόταν με τους τόπους ταφής, αλλά αποτελούσε ονομασία συγκεκριμένης περιοχής στη Ρώμη: στον ποταμό Τίβερη συγκεκριμένα, υπήρχε τοποθεσία με πολλές κοιλότητες στο έδαφος που χρησίμευε ως σταθμός πλοίων.
Κατακόμβες λοιπον ήταν υπόγεια «κοιμητήρια» (νεκροταφεία) ευκατάστατων Ρωμαίων που από τον 2ο αι. μ.Χ. δημιουργήθηκαν κατά μήκος μεγάλων δρόμων και είχαν τη μορφή υπόγειου λαβύρινθου. Το  μήκος τους έφθανε πολλά χιλιόμετρα. Οι διάδρομοι δεν ήταν ιδιαίτερα ευρύχωροι.
Στους τοίχους των διαδρόμων κατασκεύαζαν ορθογώνια κοιλώματα (τα «Αρκοσόλια») όπου έθαβαν τους νεκρούς. Οι πλουσιότεροι είχαν μέσα στις Κατακόμβες οικογενεια- κούς τάφους (ολόκληρα δωμάτια ή μεγαλύτερα κοιλώματα στους τοίχους)Τους διακοσμούσαν με τοιχογραφίες.      Κατά τη διάρκεια των Διωγμών οι Χριστιανοί χρησιμοποι- ούσαν τις Κατακόμβες:
α.  Για τόπους μυστικής συγκέντρωσης
β.  Για να  κρύβονται από τους διώκτες τους.
γ.  Για να  θάβουν τους νεκρούς τους (οι περισσότεροι από αυτούς ήταν «Μάρτυρες»)
δ.  Για να τελούν το μυστήριο της Θείας Ευχαριστείας.

# data[].attributes.attachment_link.title
κατακομβη αρχικη

# data[].attributes.headline
Κατακόμβες Παρισιού

# data[].attributes.subject
Κατακόμβες Παρισιού

# data[].attributes.body
Οι Κατακόμβες του Παρισιού είναι υπόγειο δημοτικό οστεοφυλάκιο στο Παρίσι της Γαλλίας, στο 14ο διαμέρισμα. Είναι τμήμα παλαιών υπόγειων λατομείων του Παρισιού, που συνδέονται μεταξύ τους με στοές. Μετατράπηκαν σε δημοτικό οστεοφυλάκιο στα τέλη του 18ου αιώνα μέχρι τα μέσα του 19ου αιώνα με τη μεταφορά λειψάνων περίπου έξι εκατομμυρίων ανθρώπων, όταν εκκενώθηκαν διάφορα παρισινά νεκροταφεία για λόγους δημόσιας υγείας. Στη συνέχεια, πήραν το καταχρηστικό όνομα «Κατακόμβες», κατ 'αναλογία με τις υπόγειες νεκροπόλεις της αρχαίας Ρώμης, αν και ποτέ δεν υπήρξαν επίσημος ταφικός τόπος.

# data[].attributes.attachment_link.title
κατακομβη παρισιου

# data[].attributes.headline
Κατακόμβη Αγίας Σολομωνής Πάφου

# data[].attributes.subject
Κατακόμβη Αγίας Σολομωνής Πάφου

# data[].attributes.body
Οι Κατακόμβες της Αγίας Σολομωνής χτίστηκαν αρχικά στην Ελληνιστική περίοδο. Αποτελούνται από μια ανοιχτή αυλή περιτριγυρισμένη από πέντε δωμάτια λαξευμένα στο βράχο, ένα από τα οποία έχει και πηγή.

Το δυτικό δωμάτιο έχει μια αψίδα στο δυτικό τοίχο και υπολείμματα από Χριστιανικές τοιχογραφίες. Είναι σαφές ότι σε κάποια μεταγενέστερη στιγμή είχε γίνει εκκλησία. Η Αγία Σολομωνή ήταν από τις πρώτες που απέρριψε την ειδωλολατρία και ασπάστηκε τον Χριστιανισμό.

Σύμφωνα με την παράδοση, η Σολομωνή κρύφτηκε στη σπηλιά για να γλυτώσει από τους διωγμούς των Ρωμαίων. Οι Ρωμαίοι έχτισαν την είσοδο, καταδικάζοντας την σε ένα σκληρό και αργό θάνατο.

Παρόλα αυτά όταν ανοίχτηκε ξανά η είσοδος 200 χρόνια μετά, η Αγία βγήκε ζωντανή. Υπάρχει ένα τεράστιο δέντρο τρεμιθιάς πάνω από την «κατακόμβη», που τα κλαδιά του είναι γεμάτα από χρωματιστά κουρελάκια και κομμάτια υφάσματος βαλμένα εκεί από τους πιστούς σαν προσφορά στη Αγία.

# data[].attributes.attachment_link.title
νξθινβξθνηκι

# data[].attributes.headline
Κατακόμβη ή κρύπτη Αγίου Δημητρίου

# data[].attributes.subject
Κατακόμβη ή κρύπτη Αγίου Δημητρίου

# data[].attributes.body
Η Κρύπτη του Αγίου Δημητρίου βρίσκεται μέσα στον Ιερό Ναό του Αγίου Δημητρίου. Η είσοδος της βρίσκεται δίπλα από τον δεξιό πεσσό του ιερού βήματος και οδηγεί στο χώρο εκείνο που σύμφωνα με την παράδοση φυλακίσθηκε, μαρτύρησε και τάφηκε ο Άγιος Δημήτριος. Πρόκειται για το ανατολικό τμήμα του μεγάλου ρωμαϊκού λουτρού που βρισκόταν κοντά στην αγορά και το στάδιο για την εξυπηρέτηση των αθλητών. Αρχικά στην Κρύπτη οι πιστοί Θεσσαλονικείς τιμούσαν τον Άγιο Δημήτριο μέσω του αγιάσματος, που ελάμβαναν από την κρήνη στην οποία έρεε από πηγάδι που σώζεται μέχρι και σήμερα βόρεια του Ιερού. Μετά τον 10ο αιώνα, η κρήνη συνδέεται με το Μύρο που συνέλεγαν οι πιστοί από τις δεξαμενές της με διάφορα αγγεία, πήλινα, γυάλινα ή μεταλλικά. Στον χώρο της Κρύπτης υπάρχει και Παρεκκλήσιο με διάτρητο άνοιγμα στην ανατολική κόγχη του. Στην Κρύπτη λειτουργεί Έκθεση με ευρήματα κυρίως από τη Βασιλική και τις ανασκαφές στο χώρο της Κρύπτης.

# data[].attributes.attachment_link.title
Αγιου Δημητρίου

# data[].attributes.headline
Κατακόμβες ρώμης

# data[].attributes.subject
Κατακόμβες ρώμης

# data[].attributes.body
Οι Κατακόμβες της Ρώμης είναι αρχαίες κατακόμβες, δηλαδή υπόγειοι τόποι ταφής, κάτω από τη Ρώμη. Υπάρχουν τουλάχιστον σαράντα από αυτές και μερικές ανακαλύφθηκαν μόλις τις τελευταίες δεκαετίες. Αν και είναι περίφημες για τις χριστιανικές ταφές τους, σε αυτές βρίσκουμε τάφους ανθρώπων από όλες τις θρησκείες που υπήρξαν στην πόλη από τον 2ο αιώνα μ.Χ. και μετά, κυρίως ως απόκριση στον υπερπληθυσμό και την έλλειψη γης για νέα κοιμητήρια. Οι Ετρούσκοι, όπως και αρκετοί άλλοι ευρωπαικοί λαοί, συνήθιζαν να θάβουν τους νεκρούς τους σε υπόγειους θαλάμους. Η αρχική ρωμαϊκή συνήθεια ήταν η καύση των νεκρών, μετά την οποία τα υπολείμματα φυλάσσονταν σε μία τεφροδόχο, συχνά μέσα σε ένα κολουμβάριο. Από τον 2ο αιώνα μ.Χ. και μετά, η ταφή χωρίς να προηγηθεί καύση έγινε ο κανόνας. Οι Χριστιανοί από τότε προτιμούσαν την ταφή έναντι της καύσεως, εξαιτίας της πίστεως στην «εν σώματι» ανάσταση των νεκρών κατά τη Δευτέρα Παρουσία.

# data[].attributes.attachment_link.title
κατακομβες ρωμησ

# data[].attributes.headline
Κατακόμβες Ιωάννου Προδρόμου

# data[].attributes.subject
Κατακόμβες Ιωάννου Προδρόμου

# data[].attributes.body
Ένα σημείο αναφοράς του υπόγειου δικτύου κατακομβών και στοών της Θεσσαλονίκης είναι η κατακόμβη – Βαπτιστήριο, του Αγίου Ιωάννη του Προδρόμου! Βρίσκεται νοτιοανατολικά της Αγίας Σοφίας στις αρχές του πεζοδρόμου της οδού Ικτίνου. Η ιστορική του σημασία γίνεται ακόμα μεγαλύτερη, εάν θεωρηθεί πως σχετίζεται με την παλαιοχριστιανική βασιλική της Αγίας Σοφίας.

# data[].attributes.attachment_link.title
κατακομβη Αγιου ιωαννου του Προδρομου

# data[].attributes.attachment_caption
Αγίου Λαμπριανού στην κάτω Πάφο

# data[].attributes.headline
Κατακόμβες Αγίου Λαμπριανού Πάφου

# data[].attributes.subject
Κατακόμβες Αγίου Λαμπριανού Πάφου

# data[].attributes.body
Η κατακόμβη του Αγίου Λαμπριανού βρίσκεται ακριβώς απέναντι από τη φημισμένη κατακόμβη της Αγίας Σολομωνής, επί της οδού Αγίου Λαμπριανού στην Κάτω Πάφο.Ο επισκέπτης οδηγείται στην κατακόμβη του Αγίου Λαμπριανού από μια πετρόκτιστη σκάλα. Η κατακόμβη αποτελείται από μια ανοικτή αυλή, γύρω από την οποία υπάρχουν δωμάτια λαξευμένα στο βράχο.

# data[].attributes.attachment_link.title
αγιου Λαμπριανου

# data[].attributes.headline
Κατακόμβες Μεθώνης 

# data[].attributes.subject
Κατακόμβες Μεθώνης 

# data[].attributes.body
Λίγο έξω από την Μεθώνη, θα βρείτε τις κατακόμβες “τ’ Αγιονούφρι” όπως τις αποκαλούν οι ντόπιοι. Λαξεμένες σε έναν βράχο τον τρίτο μ.Χ. αιώνα, πρόκειται για μία από τις μόλις δύο (η δεύτερη υπάρχει στη Μήλο) που συναντώνται στον ελλαδικό χώρο.

Η κατακόμβη ήταν υπόγεια με μια είσοδο ψηλά στο βράχο από όπου με σκαλοπάτια κάποιος κατέβαινε στα σπήλαια με τους λαξεμένους τάφους. Δυστυχώς όμως λατομήθηκε από τους Φράγκους και τους Ενετούς για να χρησιμοποιήσουν τους μεγάλους πωρόλιθους στο χτίσιμο του κάστρου της Μεθώνης. Σήμερα φαίνονται μόνο μερικές εσωτερικές σπηλιές με τους τάφους στον τόπο που κάποτε ήταν ένα δαιδαλώδες υπόγειο ταφικό μνημείο.

Τα πρωτοχριστιανικά χρόνια τις χρησιμοποιούσαν οι Χριστιανοί ως τόπο λατρείας για να κρύβονται και έκαναν τη θεία λειτουργία επάνω σε τάφους μαρτύρων. Η ίδια παράδοση συνεχίστηκε σε αυτές τις κατακόμβες κατά τα χρόνια της Βυζαντινής Αυτοκρατορίας οπότε και χρησιμοποιήθηκαν ως τόπος λατρείας. Από εκείνη την περίοδο διασώζονται ακόμα αρκετές αγιογραφίες στους τοίχους των σπηλαίων.

# data[].attributes.headline
Κατακόμβες Αγίου Καλλίστου

# data[].attributes.subject
Κατακόμβες Αγίου Καλλίστου

# data[].attributes.body
Η Κατακόμβη (ή οι Κατακόμβες) του Αγ. Καλλίστου (γνωστή και ως Κοιμητήριο του Καλλίστου) είναι μία από τις Κατακόμβες της Ρώμης στην Αππία Οδό, πιο αξιοσημείωτη για το ότι περιέχει την Κρύπτη των Παπών (ιταλικά: Cappella dei Papi), η οποία κάποτε περιείχε τους τάφους πολλών παπών από τον 2ο έως τον 4ο αιώνα.

# data[].attributes.attachment_link.title
κατακομβες αγιου καλλιστου

# data[].attributes.headline
Κατακόμβες Μήλου

# data[].attributes.subject
Κατακόμβες Μήλου

# data[].attributes.body
Οι Κατακόμβες της Μήλου είναι αρχαίο υπόγειο νεκροταφείο στη Μήλο, στις Κυκλάδες, το οποίο χρονολογείται από τους πρωτοχριστιανικούς χρόνους. Βρίσκονται κοντά στην Τρυπητή και τα ερείπια της αρχαίας Μήλου. Οι κατακόμβες αποτελούνται από υπόγειες αίθουσες και διαδρόμους λαξευμένους στον μαλακό ηφαιστειακό τόφφο, ενώ κοντά σε αυτές βρίσκονται και άλλοι τάφοι. Οι κατακόμβες χωρίζονται σε τρεις επιμέρους ομάδες με συνολικά πέντε διαδρόμους κατά μήκος των οποίων έχουν λαξευτοί οι τάφοι. Είναι επισκέψιμες για το κοινό.